Trùk'i pan

Trùk'i pan of trùk di pan (na ingles: foodtruck) ta un vehíkulo motorisá òf trailer mobil kaminda kuminda di kaya ta wòrdu prepará i bendí, generalmente na preisnan relativamente abou. Trùk’i pan por funshoná den forma itinerante òf den lugánan determiná, dependiente di regulashon lokal i konteksto kultural.

Ademas di vehíkulonan motorisá, tin tambe trailernan di kuminda ku e mesun funshon. E forma di bende kuminda for di vehíkulo mobil ta eksistí for di hopi tempu kaba, bou di diferente nòmber i den vários forma.

 Historia 
E benta di kuminda for di vehíkulo of garoshi mobil no ta un fenómeno nobo. For di kuminsamentu di siglo binti, bendedónan ambulante tabata bende produktonan manera ijsrèm, batata hasá, piská i salchicha for di van, kareta, òf baiskel di karga den diferente parti di mundo.

E konsepto moderno di trùk’i pan a eksperensiá un oumento notable for di rònt 2010, spesialmente na Nort Amérika i Oropa. Den e periodo aki, trùk di kuminda a bira mas spesialisá, frekuentemente enfokando riba un menu limitá pero distintivo, manera kuminda temátiko, kuminda krioyo òf produktonan artesanal. Na varios pais, trùk'i pan ta wòrdu asosiá prinsipalmente ku festival, merkado temporario i eventonan spesial. Na Bélgika i Hulanda tin inkluso festivalnan dediká kompletamente na trùk’i pan, kaminda múltiple operadó ta presenta nan menu na un solo evento.

 Karibe Hulandes 
Den Karibe Hulandes, spesialmente na Aruba i Kòrsou, trùk’i pan ta forma un elemento distintivo i duradero di e kultura di kuminda di kaya. For di añanan 1970, trùk’i pan tabata presente kaba na e islanan ABC. Originalmente, e trùk’i pan tabata sirbi prinsipalmente sèntwich, for di kua su nòmber ta derivá. 

Diferente for di hopi pais oropeo, unda trùk'i pan ta operá mayormente durante eventonan temporario, trùk’i pan riba e islanan ABC ta funshoná den forma permanente durante henter aña. Esensial pa trùk’i pan na Aruba i Kòrsou ta su lokalisashon stratégiko fiho òf semi-fiho kanto di kamindanan públiko grandi òf serka di zonanan nokturno. Desde rònt 1980, ta rekerí un òf mas permiso ofisial pa operá un trùk’i pan na Kòrsou, indiferente si e vehíkulo ta pará riba tereno públiko òf privá.

Trùk’i pan generalmente no tin orario ofisial di apertura, pero hopi di nan ta habri for di oranan di anochi (rònt 21:00) te den oranan di mainta tempran.Trùk di pan P’esei, nan ta forma parti integral di e kultura di komementu anochi i di bida sosial despues di fiesta. Nan ta hopi popular entre hende di paso i persona ku ta buska kuminda rápido despues di a sali.

Ku tempu, e menu a ekspandé konsiderablemente. Awendia, trùk’i pan por ofresé un selekshon limitá, pero spesialisá di produktonan, manera batata hasá, hamburger, stèk, kuminda di laman i platonan di barbekiú. Mayoria di e establesimentunan aki ta sirbi porshonnan grandi na preisnan aksesibel.

Ademas di kuminda salú, hopi trùk’i pan tambe ta bende batido i shakenan di fruta fresku, kaminda kliente por skohé e fruta direktamente for di vitrina.5X De Beste Truk'i pan (Foodtrucks) op Curaçao, curacao.com (11 di novèmber 2019)

Kategoria:Alimento